Buivydas (ežeras)
55°12′32″ š. pl. 25°58′38″ r. ilg.﻿ / ﻿55.20889°š. pl. 25.97722°r. ilg.﻿ / 55.20889; 25.97722 Buivydas arba Telys – ežeras Lietuvoje, Švenčionių rajone, 4,5 km į pietus nuo Kaltanėnų, Žeimenos upės slėnyje. Ežero ilgis iš šiaurės rytų į pietus – 0,56 km, plotis – iki 0,27 km. Altitudė 133,2 m. Krantai aukšti, tik šiaurrytinis ir pietinis žemi ir pelkėti. Rytinėje pakrantėje stūkso Kiškėnų miškas, vakarinėje – Buivydų miškas. Iš šiaurės rytų į pietus ežerą prateka Žeimenos upės intakas Šventelė-Dėmė. Šiaurinėje pakrantėje įsikūręs Buivydų kaimas.